- Hindi News
- National
- भुसावल से भागकर आया प्रेमी युगल, कोर्ट मैरिज की थी तैयारी, वकील के घर से पकड़ा
भुसावल से भागकर आया प्रेमी युगल, कोर्ट मैरिज की थी तैयारी, वकील के घर से पकड़ा
इधर, बीच बाजार युवक को चाकू मारा, अफरा-तफरी के बीच दुकानें बंद
जामा मस्जिद क्षेत्र में फव्वारा चौक के पास भीड़ भरे बाजार में बदमाशों ने एक युवक को पीठ पर चाकू मार लट्ठ और पाइप से हमला कर भाग गए। घटना के बाद घायल अवस्था में दौड़ते हुए युवक कुछ ही दूरी पर स्थित कोतवाली पहुंचा। इस दौरान युवक के समर्थकों की भीड़ लग गई। अस्पताल ले जाते समय अफरा-तफरी के माहौल के बीच दुकानदार भी घबरा गए कुछ लोगों ने अचानक ही अपने दुकान के शटर गिरा दिए। बाजार में दहशत का माहौल हो गया। मौके पर तत्काल पुलिसबल तैनात होने से मामला शांत हो गया।
जिला अस्पताल में भर्ती घायल युवक अब्दुल मलिक ने कहा कि मैं शाम 5.30 बजे फव्वारा चौक से कोतवाली की ओर जा रहा था। रास्ते में खड़े राहुल, अमित वारूड़े और उसके साथियों ने चाकू से हमला कर दिया। हमला होते देख बचाव किया लेकिन पीठ पर गहरा वार लगा। इसके बाद पाइप और लट्ठ से भी मारा। बचाव कर भागता नहीं तो वह मुझे जान से मार देते। घटना के बाद युवक के परिजन और वार्डवासियों की अस्पताल में भीड़ लग गई।
चाकूबाजी के बाद हंगामा खड़ा हो गया।
समझाने पर युवती मानी
युवती ने कहा- हम दोनों एक-दूसरे से बहुत प्यार करते हैं और शादी करेंगे। युवती ने यह भी स्वीकार किया कि उसने अपना धर्म परिवर्तन कर लिया है। कोतवाली में बुधवार शाम तक दोनों के परिजन आ गए। परिजनों ने लड़का-लड़की को समझाइश दी कि वे ऐसा न करें। उनकी शादी समाज में करवाएंगे। मशक्कत के बाद युवती अपने परिजन के साथ गई। युवक को भी उसके परिजन ने भुसावल से बाहर भेज दिया।
परिजन को सौंप दिया
लड़का-लड़की से पूछताछ की तो दोनों ही बालिग निकले। गुमशुदगी का मामला भुसावल में दो दिन पहले से दर्ज था। वहां की पुलिस और लड़का-लड़की के परिजन के सुपुर्द कर दिया। -प्रदीप वाल्टर, टीआई कोतवाली
मेरा तो काम है नोटरी बनाना
दोनों मेरे पास अाए शपथ पत्र दे रहे थे। दस्तावेज देखकर कोर्ट मैरिज करवाना था। मैं क्यों धर्म परिवर्तन करवाऊंगी मेरा काम है नोटरी बनाना। -शमीम आजाद, अधिवक्ता व नोटरी
वकील के घर पर थी युवकों की नजर
दो दिन पहले युवती घर से भागी थी। बुधवार को यह पता चला कि युवक-युवती बुरहानपुर में है और शादी करने वाले हैं। युवती के परिजन ने बुरहानपुर में अपने दोस्त और रिश्तेदारों को युवती की फोटो वाट्सएप पर भेज कोर्ट में नजर रखने को कहा। एक युवक को यह जानकारी मिली कि कोर्ट मैरिज के ज्यादातर मामलों में अधिवक्ता शमीम आजाद देखती है। यह जानकारी मिली कि अधिवक्ता के घर पर बाहर से आए प्रेमी युगल बैठे है और कोर्ट मैरिज के दस्तावेज पूर्ण करवा रहे हैं।
tgl_Latn sot_Latn hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva